అనిల్ కుర్మాచలం

అనిల్ కుర్మాచ‌లం తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన 2022 జూన్ 21 నుండి తెలంగాణ రాష్ట్ర చలనచిత్ర, టీవీ, థియేటర్స్ అభివృద్ధి సంస్థ చైర్మన్‌గా భాద్యతలు నిర్వహిస్తున్నాడు.

జననం, విద్యాభాస్యం
అనిల్ కుర్మాచలం	1979 మార్చి 8న తెలంగాణ రాష్ట్రం,  కరీంనగర్ జిల్లా, కరీంనగర్ పట్టణంలోని రామ్‌న‌గ‌ర్‌ లో జన్మించాడు. ఆయన ఎమ్మెస్సీ కంప్యూట‌ర్ సైన్స్ పూర్తి చేసి  లండ‌న్‌లో ఐటీ క‌న్స‌ల్టెంట్‌గా పని చేశాడు.

రాజకీయ జీవితం
అనిల్ కుర్మాచలం విద్యాభాస్యం పూర్తి చేసి 2009 నుండి లండ‌న్‌లో ఐటీ క‌న్స‌ల్టెంట్‌గా పని చేస్తూ తెలంగాణ ఉద్యమ సమయంలో లండ‌న్‌లో టీఆర్‌ఎస్‌ పార్టీకి అనుబంధంగా ఎన్ఆర్ఐ టీఆర్ఎస్ సెల్‌ను స్థాపించి లండ‌న్‌లో తెలంగాణ వాదాన్ని పరిచయం చేశాడు. ఆయన అనంత‌రం ముఖ్యమంత్రి కల్వకుంట్ల చంద్రశేఖర్ రావు  ఆదేశాల మేర‌కు మాజీ ఎంపీ, ప్రస్తుత ఎమ్మెల్సీ కల్వకుంట్ల కవిత ప‌ర్య‌వేక్ష‌ణ‌లో ఎన్ఆర్ఐ టీఆర్ఎస్ శాఖలను వివిధ దేశాల్లో ప్రారంభించి తెలంగాణ ఉద్యమాన్ని ఖండాంత‌రాలకు వ్యాపితం చేశాడు.

టీఆర్‌ఎస్‌ ఎన్నారై వ్యవస్థాపక అధ్యక్షుడిగా అనిల్ కుర్మాచలం ఆధ్వర్యంలో లండ‌న్‌లో 'మీట్ అండ్ గ్రీట్' కార్యక్రమాలు, బతుకమ్మ, బోనాలు లాంటి తెలంగాణ సాంస్కృతిక, సామాజిక సేవ కార్యక్రమాలు నిర్వహిస్తూనే తెలంగాణ ఉద్యమ సమయం నుండి నేటి వరకు జరిగిన శాసనసభ ఎన్నికల్లో, పార్లమెంట్ ఎన్నికల్లో పార్టీ అభ్యర్థుల గెలుపు కోసం క్షేత్రస్థాయిలో విస్తృతంగా ప్రచారం చేసి, రాష్ట్ర ప్రభుత్వ సంక్షేమ పథకాలను సోషల్ మీడియా వేదికగా విశ్వవ్యాప్తంగా ప్రచారం చేశారు.

అనిల్ కుర్మాచలం సేవలను గుర్తించిన టీఆర్ఎస్ ప్రభుత్వం 2022 జూన్ 21న తెలంగాణ రాష్ట్ర ఫిల్మ్‌, టెలివిజన్‌, థియేటర్స్ డెవలప్‌మెంట్‌ కార్పొరేషన్‌ (ఎఫ్‌డీసీ) చైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేయగా జూన్ 26న భాద్యతలు చేపట్టాడు.

ఎఫ్‌డీసీ చైర్మన్‌గా
 కాంతారావు శతజయంతి వేడుకలు
 రవీంద్రభారతిలో దశాబ్ది ఉత్సవాల్లో  చలన చిత్ర పరిశ్రమ, టీవీ రంగం, నాటక రంగం వారికీ జ్ఞాపికలు ప్రధానోత్సవం

మూలాలు

ఇతర లింకులు
 
 
 
 
తెలంగాణ రాజకీయ నాయకులు
తెలంగాణ రాష్ట్ర సమితి రాజకీయ నాయకులు
1979 జననాలు
తెలంగాణ కార్పొరేషన్ చైర్మన్లు